ดูเร็ก แวร์เรตต์

**ดูเร็ก แวร์เรตต์** (, ชื่อเกิด **เดเร็ก เดวิด แวร์เรตต์** (); 17 พฤศจิกายน ค.ศ. 1974) เป็นนักบำบัดทางเลือกชาวอเมริกันที่สมรสกับเจ้าหญิงมาร์ธา ลุยเซอแห่งนอร์เวย์ตั้งแต่ ค.ศ. 2024 และอ้างตัวว่าเป็นหมอผีที่นับถือนีโอเชมัน สื่อนอร์เวย์ได้กล่าวถึงเขาอย่างกว้างขวางว่าเป็นนักต้มตุ๋นและนักทฤษฎีสมคบคิด

แวร์เรตต์ส่งเสริมแนวปฏิบัติที่ได้รับอิทธิพลจากนิวเอจ และข้ออ้างหลายอย่างถูกวิจารณ์อย่างแพร่หลายว่าเป็นวิทยาศาสตร์เทียม เช่น เด็ก ๆ เป็นมะเร็งเพราะพวกเขาต้องการเป็นเอง การรักษาด้วยเคมีบำบัดนั้นไม่ได้ผลและมีแรงจูงใจทางการเงิน และการมีเพศสัมพันธ์แบบไม่ผูกมัดดึงดูดวิญญาณใต้ดิน เขาระบุตนเองเป็นเรปทิเลียน มองเทคโนโลยี 5จี เป็นการสมคบคิด และอ้างว่ารู้เกี่ยวกับวินาศกรรม 11 กันยายนสองปีก่อนเกิดเหตุการณ์ แต่เลือกที่จะไม่แทรกแซง

ความสัมพันธ์ของแวร์เรตต์กับเจ้าหญิงและคำกล่าวของเขา ก่อให้เกิดเสียงวิพากษ์วิจารณ์อย่างกว้างขวางในประเทศนอร์เวย์ ด้วยเหตุนี้ พระนางจึงสละพระราชภารกิจเพื่อแยกกิจการเชิงพาณิชย์ออกจากสถาบันพระมหากษัตริย์ แวร์เรตต์ไม่ใช่เชื้อพระวงศ์ และไม่มีบรรดาศักดิ์

ข้อพิพาทต่าง ๆ ที่เกี่ยวข้องกับเจ้าหญิงมาร์ธา ลุยเซอและแวร์เรตต์ รวมถึงกรณีของมาริอุส บอร์ก เฮออิบิ ส่งผลให้การสนับสนุนสถาบันพระมหากษัตริย์นอร์เวย์ลดลงอย่างมาก

## ภูมิหลัง
ดูเร็ก แวร์เรตต์มีชื่อเกิดว่าเดเร็ก เดวิด แวร์เรตต์ในวันที่ 17 พฤศจิกายน ค.ศ. 1974 ที่แซคราเมนโต และเติบโตที่ฟอสเตอร์ซิตีในรัฐแคลิฟอร์เนีย เขาเปลี่ยนชื่อตนเองตามกฎหมายเป็นดูเร็ก แวร์เรตต์ ข้อมูลส่วนใหญ่เกี่ยวกับที่มาหรือวัยเด็กของเขายังไม่เป็นที่แน่ชัด

พ่อแม่หย่ากันตอนเขาอายุสามขวบ และเขาอาศัยอยู่กับพ่อชื่อเดวิด เบนจามิน แวร์เรตต์ (ค.ศ. 1929–2017) และแม่เลี้ยง ในการให้สัมภาษณ์กับ *[[Vanity Fair (magazine)|Vanity Fair]]* เมื่อ ค.ศ. 2019 แวร์เรตต์อ้างว่าพ่อของเขาเป็นสถาปนิกผู้มั่งคั่ง มีเครื่องบินส่วนตัวและคนรับใช้ในบ้าน อย่างไรก็ตาม ในการให้สัมภาษณ์กับ *Se og Hør* แม่ของเขาอ้างว่าครอบครัวแวร์เรตต์ไม่ได้ร่ำรวยตามที่เขากล่าวอ้าง พี่/น้องสาวของเขาออกมาปกป้องแวร์เรตต์และกล่าวว่าพวกเขาได้รับการเลี้ยงดูอย่างดี

ในเว็บไซต์ส่วนตัวในช่วง ค.ศ. 2011 ถึง 2020 เขาอ้างว่าเป็นเชมันรุ่นที่สาม นับตั้งแต่ ค.ศ. 2020 เขาเปลี่ยนข้ออ้างและเริ่มกล่าวถึงตนเองเป็นเชมันรุ่นที่หก

## อาชีพ
แวร์เรตต์ลาออกจากไฮสกูลกลางคัน 
เขาอ้างว่าได้เริ่มต้นเส้นทางจิตวิญญาณจากหญิงชาวอเมริกันคนหนึ่งที่เรียกตัวเองว่า "เจ้าหญิงซูซานา ฟ็อน ราดิชแห่งโครเอเชีย" (ซึ่งทาง Vantrú สมาคมอเทวนิยมไอซ์แลนด์ อธิบายว่าเป็น "คนหลอกลวงที่อ้างว่าเป็นเจ้าหญิง") 

ก่อนเริ่มเรียกตนเองเป็นเชมัน แวร์เรตต์เคยทำงานเป็นนายแบบและนักแสดง

## ภาพลักษณ์และการตอบรับจากสาธารณชน

### สื่อ

### วิกิพีเดีย
เอลเดน "ผู้จัดการชื่อเสียง" ได้ร้องเรียนในนามเจ้าหญิงและหมอผีของพระนาง เกี่ยวกับการรวมคำพูดของอดีตนายกรัฐมนตรีนอร์เวย์ อานา ซูลบาร์ก ที่ปรากฏในบทความวิกิพีเดียเกี่ยวกับแวร์เรตต์ ซึ่งเธอวิจารณ์เขาว่าส่งเสริม "แนวคิดแปลก ๆ" ที่เชื่อมโยงกับทฤษฎีสมคบคิด  ทนายความและผู้เชี่ยวชาญด้านกฎหมายสื่อ ได้กล่าวต่อสาธารณะว่าการเรียกร้องให้ลบคำพูดที่ถูกต้องออกจากคำแถลงสาธารณะของนายกรัฐมนตรีนั้นไร้ประโยชน์

Erik Stephansen บรรณาธิการการเมืองของ *[[Nettavisen]]* เขียนว่า "การเปิดเผยความพยายามของแวร์เรตต์ในการเปลี่ยนแปลงหรือลบข้อมูลที่ไม่พึงประสงค์ออกจากวิกิพีเดียซ้ำแล้วซ้ำเล่า" เป็นหนึ่งในตัวอย่างที่โดดเด่นที่สุดของความพยายามที่จะซ่อนร่องรอยที่ไม่พึงประสงค์จากอดีตของ "หมอผีนักต้มตุ๋น"

### สื่อสังคม

### การสนับสนุนสถาบันพระมหากษัตริย์ของประชาชน
ผลสำรวจความคิดเห็นของ Norstat ในเดือนกันยายน ค.ศ. 2024 สำหรับ NRK สถานีโทรทัศน์สาธารณะของนอร์เวย์ ระบุว่า การสนับสนุนสถาบันพระมหากษัตริย์ลดลงเหลือ 68% ซึ่งลดลงอย่างมากจาก 81% ใน ค.ศ. 2017 ผลสำรวจยังพบว่า ชาวนอร์เวย์เกือบ 4 ใน 10 คนมีมุมมองเชิงลบต่อราชวงศ์มากกว่าเมื่อปีก่อน ผู้ตอบแบบสอบถามอ้างถึงข้อพิพาทเกี่ยวกับเจ้าหญิงมาร์ธา ลุยเซอกับดูเร็ก แวร์เรตต์ รวมถึงประเด็นทางกฎหมายที่เกี่ยวข้องกับมาริอุส บอร์ก เฮออิบิ เป็นเหตุในการเปลี่ยนแปลงความคิดเห็น ข้อพิพาทเหล่านี้นำไปสู่การถกเถียงเกี่ยวกับอนาคตของสถาบันพระมหากษัตริย์นอร์เวย์ที่เพิ่มมากขึ้น

### ''Rebel Royals''

## ผลงานตีพิมพ์
* *Spirit Hacking: Shamanic Keys to Reclaim Your Personal Power, Transform Yourself, and Light Up the World* (Ed. St. Martin's Essentials, 2019). ISBN 1250217105

## อ้างอิง

## แหล่งข้อมูลอื่น
* 

หมวดหมู่:ชาวอเมริกันเชื้อสายแอฟริกาที่เป็นกลุ่มบุคคลที่มีความหลากหลายทางเพศ
หมวดหมู่:นักทฤษฎีสมคบคิดชาวอเมริกัน
หมวดหมู่:ชาวอเมริกันเชื้อสายเฮติ
หมวดหมู่:กลุ่มบุคคลที่มีความหลากหลายทางเพศจากรัฐแคลิฟอร์เนีย
หมวดหมู่:บุคคลจากแซคราเมนโต
หมวดหมู่:ชาวอเมริกันที่อพยพไปยังประเทศนอร์เวย์
หมวดหมู่:นีโอเชมัน
หมวดหมู่:นักเขียนนิวเอจ